РЕШЕНИЕ НА КОМИСИЯТА
от 10 март 2009 година
относно подписване на Споразумение под формата на размяна на писма между Европейската общност и Конфедерация Швейцария по отношение на някои технически изменения на приложения I и II към Споразумението между Европейската общност и Конфедерация Швейцария за предвиждане на мерки, еквивалентни на тези, определени в Директива 2003/48/ЕО на Съвета относно данъчното облагане на доходите от спестявания под формата на лихвени плащания поради присъединяването на Република България и Румъния
(2009/602/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 94 във връзка с член 300 от него,
като взе предвид Решение 2004/911/ЕО на Съвета от 2 юни 2004 г. относно подписването и сключването на Споразумение между Европейската общност и Конфедерация Швейцария, предвиждащо мерки, еквивалентни на тези, определени в Директива 2003/48/ЕО на Съвета относно данъчното облагане на доходите от спестявания под формата на лихвени плащания и придружаващия го Меморандум за разбирателство (1), и по-специално член 2 от него,
като има предвид, че:
(1)
Поради присъединяването на България и Румъния от технически изменения се нуждаят както приложение I (Списък на компетентните органи), така и приложение II (Списък на свързани субекти) към Споразумението между Европейската общност и Конфедерация Швейцария за предвиждане на мерки, еквивалентни на тези, определени в Директива 2003/48/ЕО на Съвета относно данъчното облагане на доходите от спестявания под формата на лихвени плащания.
(2)
България и Румъния посочиха своите съответни компетентни органи чрез официална нотификация на генералния секретариат на Комисията, съответно на 28 януари 2008 г. и на 17 юли 2007 г. Тези данни трябва да бъдат съобщени от Комисията на швейцарските власти посредством обикновена нотификация.
(3)
Списъкът на свързани субекти от приложението към Директива 2003/48/ЕО на Съвета (2) бе изменен с Директива 2006/98/ЕО на Съвета (3), която адаптира някои директиви в областта на данъчното облагане поради присъединяването на България и Румъния. С оглед да осигури отразяването на тези промени в Споразумението с Швейцария, Комисията трябва да упражни абсолютните си правомощия, предоставени ѝ от Съвета, и да направи съответните изменения на приложение II към Споразумението при взаимно съгласие с Швейцария,
РЕШИ:
Член 1
Споразумението под формата на размяна на писма между Европейската общност и Конфедерация Швейцария по отношение на някои технически изменения на приложения I и II към Споразумението между Европейската общност и Конфедерация Швейцария за предвиждане на мерки, еквивалентни на тези, определени в Директива 2003/48/ЕО на Съвета относно данъчното облагане на доходите от спестявания под формата на лихвени плащания поради присъединяването на Република България и Румъния, се одобрява от страна на Общността.
Текстът на размяната на писма е приложен към настоящото решение.
Член 2
Председателят на Комисията е оправомощен да посочи лице/лица, упълномощено(и) да подпише(ат) размяната на писма, с която Общността да бъде правно обвързана.
Член 3
Настоящото решение се публикува в Официален вестник на Европейския съюз.
Съставено в Брюксел на 10 март 2009 година.